ToekomsVenster: God is magtig | Maroela Media
En die mag (krag) en die heerlikheid …
God is magtig. Hy kan enigiets doen, Hy kan alles doen. Omdat Hy magtig is, hoef ons nie verleë te wees nie. Ons hoef nie te vrees dat ons beheer gaan verloor of dat die aarde volkome uit pas gaan raak nie. Hy is in beheer en is rustig op pad met hierdie wêreld na sy bestemde einde toe.
Wat ek nie kan doen nie, kan Hy. Ek mag Hom daarvoor vertrou. Hy skep ŉ behae daarin om my in my swakheid tegemoet te tree en by te staan. Hy is groter as die grootste uitdaging. Hy is in staat.
Die heerlikheid behoort eweneens aan Hom. Hierdie drieledige besit van krag, mag en heerlikheid is aan God toegewys. Hy wedywer nie met iemand om dit te bekom of te behou nie. Sy mag, majesteit, heerlikheid, krag en heerlikheid is ongeëwenaar en ewig.
Hy is Emmanuel, God met ons.
Hy kan van n golf n tsoenami maak
Dankie Pappa Vader dat ek aan U kan vashou in donker tye.
Ja, dis so waar. Ons moet egter ook onthou dat ons gewaarsku word hoe dit in die laaste dae sal wees. 2 Timotheus 3:1-4:” Maar weet dit, dat daar in die laaste dae swaar tye sal kom. Want mense sal liefhebbers van hulleself wees,geldgieriges,grootpraters, trotsaards, lasteraars, ongehoorsaam aan hulle ouers, ondankbaar,onheilig, sonder natuurlike liefde, onversoenlik, kwaadsprekers, bandeloos, wreed, sonder liefhe vir die goeie, verraaiers, roekeloos, verwaand, meer liefhebbers van genot as liefhebbers van God; mense wat n gedaante van godsaligheid het, maar die krag daarvan verloen het. Keer jou ook van hierdie mense af”. Meer as 25% van die Woord… Lees meer »